Γκέοργκ Κρίστιαν Γκρόπιους

Ο Γκέοργκ Κρίστιαν Γκρόπιους (γερμανικά: Georg Christian Gropius, 20 Μαρτίου 1776, Ρέμπκε - 26 Νοεμβρίου 1850, Αθήνα) ήταν Γερμανός επιχειρηματίας, αρχαιολόγος και διπλωμάτης.Βακαλόπουλος, Απόστολος (1982). Ιστορία του Νέου Ελληνισμού, Η Μεγάλη Ελληνική Επανάσταση (1821-1829). ΣΤ΄ Η εσωτερική κρίση (1822-1825). Θεσσαλονίκη: Ιδιωτική. σελ. 735. «Ο πρόξενος της Αυστρίας Γκρόπιους αναλαμβάνει να συμπληρώσει τον κατάλογο των "εν πενία και καταστροφή ευρισκομένων εξ αιτίας του πολέμου"  Ἐλλήνων από την Αθήνα, τη Σαλαμίνα, την Αίγινα, τη Σύρα, τη Μύκονο και την Τήνο, όπου ο αριθμός των προσφύγων ήταν μεγαλύτερος και απορία τους αξιοδάκρυτη»Βακαλόπουλος, Απόστολος (1982). Ιστορία του Νέου Ελληνισμού. Θεσσαλονίκη: Σταμούλης  Αντ. σελ. 833. "Περίεργα ευμενής, αλλά καιροσκοπική, παρουσιάζεται την εποχή αυτή η αυστριακή διπλωματία, όπως φαίνεται από μερικές αινιγματικές προσπάθειες της προσεγγίσεώς της στην Αθήνα, του Gropius, γνωστού αρχαιολάτρη, που τον υποπτεύονταν δίκαια ορισμένοι Έλληνες πολιτικοί ως όργανο ξένης δυνάμεως, μάλιστα εχθρικής προς την Ελλάδα, και παρακολουθούσαν τις κινήσεις του, γιατί αυτός κατατόπιζε την κυβέρνησή του- επομένως την ψυχή της Ιεράς Συμμαχίας- στα διαδραματιζόμενα προς την Ελλάδα γεγονότα"

 Βιογραφία 
Ο Γκέοργκ Κρίστιαν Γκρόπιους ήταν το όγδοο από τα δέκα παιδιά του πάστορα Γκέοργκ Λούντβιχ Ζίγκφριντ Γκρόπιους (γερμανικά: Georg Ludwig Siegfried Gropius (1726-1784) που καταγόταν από την περιοχή Ρέμπκε της Κάτω Σαξονίας (γερμανικά: Räbke). Το 1796/97 έμαθε στο Βερολίνο από έναν θείο της μητέρας του, τον Έμπερχαρντ Ζίγκφριντ Χέννε (γερμανικά: Eberhard Siegfried Henne), να σχεδιάζει και να κάνει χαρακτικά. Στη συνέχεια ταξίδεψε στο Herisau της Ελβετίας με τους αδελφούς Λούντβιχ Φρίντριχ (γερμανικά: Ludwig Friedrich) και Φραντζ Λούντβιχ Κάτελ (γερμανικά: Franz Ludwig Catel) και μετά στο Παρίσι μόνος του, όπου εργάστηκε από το 1797 έως το 1801 ως οικοδιδάσκαλος για τα παιδιά του Βίλχελμ φον Χούμπολτ (γερμανικά: Wilhelm von Humboldt).Το 1802/03 ήταν εικονογράφος και συνταξιδιώτης του Γιάκομπ Λούντβιχ  Σάλομον Μπαρτόλντι( γερμανικά:  Jakob Ludwig Salomon Bartholdy ) στην Ιταλία, στην Μικρά Ασία και στην Ελλάδα. Από το 1803 ο Γκρόπιους έζησε μόνιμα στην Ελλάδα και από το 1810  ήταν υποπρόξενος της Μεγάλης Βρετανίας στη Θεσσαλία για έξι χρόνια. Το 1840 έγινε Γενικός Πρόξενος της Αυστρίας στην Αθήνα.

Από το 1810 έως το 1814 ο Γκρόπιους συμμετείχε στις αρχαιολογικές ανασκαφές στην Αίγινα στον ναό της Αφαίας και του Επικούριου Απόλλωνα στις Βάσσες της Φιγαλείας .

Ο Γκρόπιους υποστήριξε την Ελληνική επανάσταση του 1821 κατά της Οθωμανικής Αυτοκρατορίας. Απέκτησε μεγάλη περιουσία από εξορύξεις πετρελαίου και δικά του πλοία. Από την περιουσία του παρείχε γη στην Αθήνα για την ανέγερση υπουργείων καθώς και του βασιλικού ανακτόρου(σημερινό κτήριο της Βουλής) .

Το 1836 στον Γκρόπιους  απονεμήθηκε το χρυσό παράσημο  του Ελληνικού Τάγματος του Σωτήρος.

 Παραπομπές 
μικρογραφία| Γυναίκα με κόρη από το νησί της Χίου (1802/04) – Χαρακτικό του Γκρόπιους
 Πηγές 

 Bartholdy, Jakob Ludwig Salomon (1805). Bruchstücke zur nähern Kenntniss des heutigen Griechenlands, gesammelt auf einer Reise … im Jahre 1803–1804. Erster Theil. Mit neun illum. Kupfern (von Gropius) mit Vignetten und Musikbeilagen. Βερολίνο.
 Gerhard Grimm, Gropius, Georg Christian, in: Biographisches Lexikon zur Geschichte Südosteuropas Bd. 2. Hgg. Mathias Bernath/ Felix von Schroeder. Müncher 1976, S. 94-95 https://www.biolex.ios-regensburg.de/BioLexViewview.php?ID=911.
 Callmer, Christian (1982). Georg Christian Gropius als Agent, Konsul und Archäologe in Griechenland 1803–1850. Λουντ: CWK Gleerup.

 Εξωτερικοί Σύνδεσμοι 

 «Gropius, Georg Christian». Biographisches Lexikon zur Geschichte Südosteuropas. Leibniz-Institut für Ost- und Südosteuropaforschung.

Κατηγορία:Γερμανοί αρχαιολόγοι
Κατηγορία:Αποδέκτες του Τάγματος του Σωτήρος
Κατηγορία:Επιχειρηματίες του 19ου αιώνα